Brest (Prowins)

Det Brest Prowins (üüb Witjrüs: Брэ́сцкая во́бласць Brésckaja vóbłasć [ˈbrɛstskaja ˈvɔblastsʲ]; üüb Rüs: Бре́стская о́бласть Bréstskaja óblast’ [ˈbrʲesːkəjə ˈobɫəsʲtʲ] of [ˈbrʲest͡skəjə ˈobɫəsʲtʲ]) as ian faan dön seeks prowinsen faan Witjruslun. At prowins leit uun a süüdwaast faan't lun. Uun a nuurd leit det Hrodna Prowins, uun a nuurduast det Minsk Prowins, uun a süüduast det Homelj Prowins, uun a süüd at Ukraine an uun a waast Poolen. Det hee 1.401.177 lidj (2009)Belarus: Regions, citypopulation.de. At hoodsteed faan't prowins as Brest.

Geografii
De Belawescha Puschtscha Natschunaalpark leit uun a waast faan't prowins. 

Indialing faan Ferwalting
Det Brest Prowins hee trii steeden (Baranawitschy, Brest an Pinsk) an 16 distrikten (üüb Witjrüs: раёны rajóny, üüb Rüs: райо́ны rajóny):

 #  Distrikt  Grate (km²)Belarus: Administrative Division, citypopulation.de  Lidj (2009)  Hoodsteed 1  Baranawitschy  2188  41.902  Baranawitschy 2  Bjarosa  1402  66.988  Bjarosa 3  Brest  1558  39.426  Brest 4  Drahitschyn  1878  42.948  Drahitschyn 5  Hantsawitschy  1664  31.170  Hantsawitschy 6  Iwanawa  1547  43.586  Iwanawa 7  Iwatsewitschy  3000  59.906  Iwatsewitschy 8  Kamenets  1716  39.143  Kamenets 9  Kobryn  2010  88.037  Kobryn 10  Ljachawitschy  1361  30.498  Ljachawitschy 11  Luninets  2672  73.200  Luninets 12  Malaryta  1373  25.780  Malaryta 13  Pinsk  3281  51.997  Pinsk 14  Pruschany  2842  52.511  Pruschany 15  Stolin  3351  80.695  Stolin 16  Schabinka  669  25.031  Schabinka

Befölkring
14. Oktuuber 2009 jaft at en folksteeling uun Witjruslun. Efter a resultooten hee det Brest Prowins 1.401.177 lidj: 980.851 diarfaan lewet uun steeden an 399.540 üüb't lunBelarus: Bresckaja Voblaść, citypopulation.de.

Resultooten faan iarer folksteelingen:
1979 - 1.363.526
1989 - 1.458.360
1999 - 1.485.100Belarus: Regions, citypopulation.de

Histoore

At prowins wurd 1939 grünjlaanjen. Faan 1921 tu 1939 wiar at teritoorium faan't prowins faan daaling dial faan det Polesien Wojwodskap uun Poolen. Uun de Naist Wäältkrich wurd at prowins faan det tjiisk armee besaatet. Det Pinsk Prowins wurd 8. Janewoore 1954 ufskaafet an wurd dial faan't prowins. De likedening dai wurd det Baranawitschy Prowins ufskaafet an det süüduast dial diarfaan wurd dial faan’t prowins.

Persöönelkhaiden
 Adam Mickiewicz (1798-1855), poolsk dachter, uun't taarep Zawosse uun de Baranawitschy Distrikt bäären.
 Aleh Jermalowitsch (1955-), witjrüs diplomaat, uun de Iwatsewitschy Distrikt bäären.
 Ryhor Lasjko (1948-), witjrüs histooriker, uun de Luninets Distrikt bäären.
 Michail Rudkouski (1936-1991), witjrüs dachter an auersaater, uun de Hantsawitschy Distrikt bäären.
 Mikalaj Seljaschtschuk (1947-1996), witjrüs konstmooler, uun de Malaryta Distrikt bäären.
 Mikalaj Trusch (1948-), witjrüs matemaatiker, uun de Drahitschyn Distrikt bäären.
 Swjatlana Tsichanowskaja (1982-), witjrüs bürgerrochtler, uun de Luninets Distrikt bäären.

Kwelen